[bookmark: _GoBack]V E N D I M
Nr.145, datë 27.6.2003

MBI LICENCËN PËR RADIO FM VENDORE PRIVATE “KOHA”

Në mbështetje të nenit 7 pika 21 dhe të nenit 22 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, Këshilli Kombëtar i Radios dhe Televizionit

V E N D O S i:

1. T’i heqë subjektit “Media 99” sh.a. licencën me nr.027 FML si operator për transmetim radiofonik vendor privat.
2. Vendimi nr.29/II, pika 22, datë 30.10.2000 i KKRT-së “Mbi licencimin e operatorëve privatë lokalë për televizion analogjik tokësor dhe radio FM”, shfuqizohet.
3. T’i japë subjektit, shoqërisë “Julia & Visi” sh.a., me vendndodhje në qytetin e Tiranës, licencë, duke e autorizuar të funksionojë si operator vendor radio FM privat, në fushën e transmetimeve radiofonike tokësore me modulim në frekuencë për një periudhë prej 3 vjetësh nga data e hyrjes në fuqi të kësaj licence.
4. Licenca bashkëlidhur, përmban kushtet e licencës, ku përfshihen strukturat programore, zonat e mbulimit, kushtet 
teknike dhe tarifat.
Ky vendim hyn në fuqi pas botimit në Fletoren Zyrtare.

